《郊居集句十首 其六》
明代·卢龙云

公门何事更相牵，独上高楼思渺然。养拙久判藏姓字，僻居惟爱近林泉。

前江后岭通云气，万壑千岩锁翠烟。

自笑无成今老大，日高窗下枕书眠。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。